open-index/open-wikipedia-markdown huggingface dataset:
Šventoji sąjunga

**Šventoji sąjunga**  – Austrijos, Rusijos ir Prūsijos valdovų sąjunga, įsteigta 1815 m. rugsėjo mėnesį. Jos pagrindiniai tikslai buvo garantuoti Vienos kongreso (1814–1815) nutarimų laikymąsi, pašalinti galimybę juos keisti ateityje bei neleisti kilti naujiems karams ir revoliucijoms.

Šventoji sąjunga buvo įkurta tuometinio Rusijos imperatoriaus Aleksandro I iniciatyva. Monarchai garantavo paramą vieni kitiems, galėjo ginklu kištis į kitų sąjungos valstybių reikalus, ginklu slopinti Europoje kilusias revoliucijas. Šventąją sąjungą sudarė Austrija, Prūsija ir Rusija. Anglijos parlamentas sąjungos nepatvirtino.

## Šaltiniai
Latvijos futbolo federacija

**Latvijos futbolo federacija** (santr. *LFF*) – pagrindinė už futbolą atsakinga organizacija Latvijoje. Ji organizuoja Latvijos futbolo čempionatą (taip pat Virsligą ir žemesnių lygų turnyrus), Latvijos taurės varžybas, taip pat kuruoja Latvijos futbolo rinktinę. Jos pagrindinė būstinė yra Rygoje.

## Istorija

LFF įstojo į FIFA 1922 m., bet buvo iš jos pašalinta po Latvijos prijungimo prie SSRS. Pakartotinis įstojimas įvyko 1992 m. po Latvijos nepriklausomybės atkūrimo.

## Prezidentai
* Vladimiras Leskovas (1990–1995 m.)
* Modris Supė (1995–1996 m.)
* Guntis Indriksonas (1996–2018 m.)
* Kasparas Gorkšas (2018-2020
* Vadims Ļašenko (nuo 2020 - 

## Apdovanojimai

Kasmet LFF po žurnalistą atliktos apklausos apdovanoja Latvijos geriausią futbolininką. Ši nominacija teikiama nuo 2000 m.

## Nuorodos
* Oficiali svetainė
Marija Šerienė

**Marija Šerienė** (g. 1955 m. birželio 25 d. Šiluose Panevėžio raj.) – Lietuvos ir Pakruojo rajono politinė bei visuomenės veikėja.

## Biografija
1970 m. baigė Šilų aštuonmetę, 1973 m. baigė Raguvos vidurinę mokyklą. 1977 m. baigė Lietuvos žemės ūkio akademiją, įgijo buhalterės ekonomistės specialybę. Kartu baigė Visuomeninių profesijų fakultetą ir gavo Dramos režisierės diplomą.

1977–1979 m. Pasvalio „Žemūktechnikos“ susivienijimo, 1979–1980 m. Pasvalio rajono Sabonių kolūkio buhalterė, 1980–1992 m. Pakruojo rajono Karolio Požėlos kolūkio vyriausioji buhalterė. 1992–1995 m. Lietuvos Respublikos Valstybės kontrolės departamento kontrolierė, 1995–1996 m. Pakruojo rajono savivaldybės merė. 1996–2000 m. Seimo narė. Nuo 2004 m. Seimo Audito komiteto patarėja, Vyriausioji vidaus auditorė.

1992 m. Lietuvos krikščionių demokratų partijos narė, valdybos narė, 1998–2003 m. Moderniųjų krikščionių demokratų sąjungos narė, partijos valdybos narė.

1995–1997 m. ir 1997 m. Pakruojo rajono savivaldybės tarybos narė.

Lietuvos valstybės tarnautojų profesinės sąjungos Moterų komiteto pirmininkė. Lietuvos mokesčių mokėtojų asociacijos įkūrėja ir narė, visuomeninės organizacijos „Moterys prieš alkoholizmą ir narkomaniją“ pirmininkė, Pakruojo rajono Katalikių moterų draugijos pirmininkė. Laisvalaikio pomėgiai – poezija, važinėjimas dviračiu ir stalo tenisas.

Vyras Anicetas veterinarijos gydytojas, sūnūs Povilas ir Viktoras.
Albertas Juozapas Petronis

**Albertas Juozapas Petronis** (g. 1936 m. sausio 2 d. Sviliuose, Biržų rajone) – Lietuvos ir Pasvalio rajono politinis bei visuomenės veikėjas.

## Biografija

1999 m. Naujosios sąjungos (socialliberalų) narys.

2000–2007 m. Pasvalio rajono savivaldybės tarybos narys, 2000–2003 m. Pasvalio rajono savivaldybės meras, nuo 2003 Etikos ir teisės komiteto pirmininkas.
Gintautas Gegužinskas

**Gintautas Gegužinskas** (g. 1961 m. gruodžio 21 d. Garliavoje, Kauno rajonas) – Lietuvos ir Pasvalio rajono savivaldybės politinis bei visuomenės veikėjas.

## Biografija
1968–1979 m. mokėsi Garliavos 1-oje vidurinėje mokykloje, 1984 m. baigė Lietuvos žemės ūkio akademijos Agronomijos fakultetą ir įgijo mokslinio agronomo specialybę. 2004 m. baigė Mykolo Romerio universitetą, teisės magistras.

1984 m. Pasvalio rajono Joniškėlio tarybinio ūkio – technikumo vyriausiasis agronomas. Nuo 1984 m. lapkričio mėn. iki 1989 m. Pasvalio rajono komjaunimo komiteto pirmasis sekretorius. 1990–1995 m. Pasvalio miesto meras, 1995–2000 m. ir nuo 2003 m. Pasvalio rajono savivaldybės meras. 2000–2003 m. Pasvalio darbo biržos direktoriaus pavaduotojas.

1990–1995 m. Pasvalio rajono tarybos deputatas, 1995–2023 m. Pasvalio rajono savivaldybės tarybos narys.

1984–1989 m. Lietuvos Komunistų partijos narys. Pradėjus kurtis Lietuvos Persitvarkymo Sąjūdžio grupei Pasvalio rajone, įsitraukė į jos veiklą. Nuo 1996 m. Tėvynės sąjungos (Lietuvos konservatoriai), Tėvynės sąjunga - Lietuvos krikščionys demokratai narys.

Pasvalio Rotary klubo narys. Žmona Vitalija, dukros Gintarė (g. 1982 m.) ir Vilija (g. 1985 m.)

## Šaltiniai
Solt Leik Sitis

**Solt Leik Sitis** – miestas JAV, Jutos valstijos sostinė, įsikūręs prie Didžiojo Druskų ežero. 186 440 gyventojų (su priemiesčiais – 1,24 mln.).

## Istorija
### Pavadinimo kilmė

Miesto pavadinimas išvertus į lietuvių kalbą reiškia „druskos ežero miestas“.

## Demografija

## Sportas

2002 m. mieste vyko XIX žiemos olimpinės žaidynės.

Mieste žaidžia Utah Jazz krepšinio komanda, bei
futbolo komanda Real Salt Lake, kuri dalyvauja aukščiausioje JAV profesionalų futbolo lygoje MLS
(Major League Soccer)
Antanas Matulas

**Antanas Matulas** (g. 1956 m. liepos 1 d. Pernaravoje, Kėdainių raj.) – Lietuvos politikas.

## Biografija
1974 m. baigė Pernaravos vidurinę mokyklą, įstojo į Panevėžio A. Domaševičiaus medicinos mokyklą. 1975–1977 m. tarnavo sovietų armijoje. 1979 m. baigė medicinos mokyklą. 1987 m. baigė Kauno medicinos institutą, įgijo gydytojo specialybę.

1979–1981 m. Pasvalio rajono centrinės ligoninės greitosios medicinos pagalbos medicinos felčeris. 1987–1991 m. – akušeris–ginekologas, 1992–1996 m. ir 2000–2002 m. – vyr. gydytojas. 1991–1995 m. Pasvalio miesto savivaldybės tarybos pirmininkas. 1996–2000 m. ir nuo 2004 m. Seimo narys. 2003–2004 m. Pasvalio rajono pirminės asmens sveikatos priežiūros centro vyriausiasis gydytojas. 

1990–1995 m. Pasvalio rajono tarybos deputatas, 2000–2004 m. Pasvalio rajono savivaldybės tarybos narys.

Nuo 1994 m. Tėvynės sąjungos (Lietuvos konservatorių) narys.

Pomėgiai – medicina, žvejyba, organizacinė veikla.

Trys sūnūs (iš pirmos santuokos) – Vismantas, Tautvydas, Žygimantas.

## Politinė veikla
### Alkoholio reklamos draudimas
2007 m. gruodį Seimas priėmė A. Matulo inicijuotas pataisas ir uždraudė alkoholio reklamą iki 11 valandos vakaro.

## Išnašos
Remigijus Alvydas Kirstukas

**Remigijus Alvydas Kirstukas** (g. 1946 m. lapkričio 18 d. Klaipėdoje) – gydytojas, Lietuvos ir Palangos savivaldybės politinis bei visuomenės veikėjas.

## Biografija
1964 m. Kaune baigė vidurinę mokyklą, 1970 m. baigė Kauno medicinos instituto Gydomąjį fakultetą, gydytojas.

1970–1979 m. Palangos sanatorinių – kurortinių įstaigų susivienijimo „Jūratė“ gydytojas, skyriaus vedėjas, 1979–1992 m. fizioterapijos gydyklos vyriausiasis gydytojas. 1994–2000 m. dirbo privačiame versle. 2000–2003 m. Palangos miesto ligoninės vyriausiasis gydytojas. 2004–2006 m. Klaipėdos jūrininkų ligoninės Palangos sveikatos priežiūros centro vadovas. 2006–2007 m. ir 2007–2008 m. Palangos savivaldybės meras. Nuo 2008 m. Klaipėdos jūrininkų ligoninės Palangos departamento vedėjas.

Nuo 1995 m. Lietuvos liberalų sąjungos, 2003 m. Liberalų ir centro sąjungos narys, LiCS Palangos skyriaus pirmininkas.

2003–2007 m., 2007–2011 m. ir nuo 2011 m. Palangos savivaldybės tarybos narys.

Palangos Rotary klubo narys. Žmona Regina, dukros Eglė, Radvilė.

## Šaltiniai
Averojus

**Averojus** (, *Abul Walid Muhammad Ibn Ahmad Ibn Muhammad Ibn Ahmad Ibn Ahmad Ibn Rushd* 1126 m. – 1198 m.) – arabų filosofas, matematikas, medikas ir rašytojas.

## Biografija
Averojus gimė Kordoboje, kur studijavo teisę bei mediciną. Buvo Sevilijos teisėjas (*kadis*), vėliau – *Almohadų* dvaro gydytojas Maroke.

Parašė Aristotelio veikalų komentarų, teisės veikalų bei išsamią savo laikų medicinos apžvalgą. Remdamasis Aristotelio filosofija, bandė nutiesti tiltą tarp islamo ir krikščionybės. Teigė, jog Dievo sukurtas pasaulis yra materialus ir amžinas, žmogaus siela – nemirtinga. Toks požiūris prieštaravo scholastikai ir buvo sukritikuotas. Jo parašyti Aristotelio komentarai, atvirkščiai, viduramžiais labai vertinti. Nepaisant Bažnyčios draudimų, averoizmas turėjo šalininkų iki pat Renesanso.

## Šaltiniai

## Nuorodos
* Averojus 
* Averojus
Jurkaičiai (Kelmė)

**Jurkaičiai** – kaimas Kelmės rajono savivaldybėje, 5 km nuo Kletiškės.

## Gyventojai
 

## Šaltiniai
Tenerifė

**Tenerifė** () – Ispanijos vulkaninė sala, didžiausia iš septynių Kanarų salų Atlanto vandenyne, prie Afrikos krantų. Salos plotas – 2034 km². Gyventojų – 931 646. Svarbiausias miestas ir salos sostinė – Tenerifės Santa Krusas. Kasmet salą aplanko apie šeši milijonai turistų, o tai yra daugiau nei pusė visų atvykstančių į Kanarų salas.

Tenerifė įsikūrusi salyno centre, tarp Gran Kanarijos ir La Gomeros. Salą juosia kalnų virtinės: šiaurės vakarinėje – Teno (1342 m, Galos kalnas), šiaurės rytinėje – Anagos (1024 m, Cruz de Taborno), pietinėje – Adejės (1001 m, Roque del Conde). Salos centre stūkso 20 km skersmens, 3718 m aukščio, trečias pagal dydį pasaulyje Teidės vulkanas. Šis aukščiausias Ispanijos taškas yra natūrali kliūtis audringiems, drėgniems orams, atkeliaujantiems iš Vakarų Europos. Centrinis kalnų masyvas skiria salą į pietinę ir šiaurinę dalis, skirtingas savo gamtovaizdžiu ir klimatinėmis sąlygomis.

Senieji salos miestai buvo įkurti dar XV a., kai Tenerifės salą užkariavo pirmieji ispanų konkistadorai. Miestelis La Laguna yra Tenerifės istorinė salos sostinė ir visų salų kultūrinis centras. Tai pirmasis ispanų įkurtas miestas Kanarų salose. Jame gausu senosios architektūros pastatų ir paminklų. Miestas įtrauktas ir į UNESCO paveldo sąrašą.

La Orotava – to paties pavadinimo slėnyje įsikūręs miestelis, salos žemdirbystės centras. Savitą miestelio architektūrinį stilių perėmė daugelis ispaniškai kalbančių teritorijų Lotynų Amerikoje. Jo archetiktūra priskirta Europos kultūriniam paveldui.

1706 m. salos šiaurinėje dalyje išsiveržus ugnikalniui senasis Garačhiko buvo palaidotas po lava. Manoma, kad tai buvo didžiausias ugnikalnio išsiveržimas saloje, kuris palaidojo buvusį prekybos uostą, nuo XV a. atlikusį svarbų ekonominį vaidmenį. Dabartinis miestas buvo atstatytas ant sustingusios lavos pamatų.

## Galerija


At Tenerife 2019 116.jpg|Salos paplūdymiai šalia Tenerifės Santa Kruso
Echium_wildpretii_LC0204.jpg|Salos puošmena – Tenerifės nacionalinė gėlė, vadinama „Rojaus paukštės žiedu“ (*Tajinaste Rojo*).
Vista aérea de la Parroquia de Ntra. Sra. de la Concepción de La Orotava.jpg|La Orotavos senamiestis
Anaga 2006.jpg|Anagos kalnagūbris
Punta teno.jpg|Teno kalnagūbris


## Savivaldybės
Tenerifė padalinta į 31 savivaldybę:

* Adechė
* Arafas
* Arikas
* Arona
* Buenavista del Nortė
* Kandelarija
* El Rosarijas
* El Sausalis
* El Tankė
* Fasnija
* Garačikas
* Granadilja de Abona
* Gija de Isora
* Gvimaras
* Ikod de los Vinosas
* La Gvanča
* La Matansa de Asentechas
* La Orotava
* La Viktorija de Asentechas
* Los Realechosas
* Los Silosas
* Puerto de la Krusas
* San Kristobal de La Laguna
* San Chuan de la Rambla
* San Migel de Abona
* Santa Krus de Tenerifė
* Santa Ursula
* Teidės Santjagas
* Takorontė
* Tegestė
* Vilafloras

Kitos svarbesnės gyvenvietės: Los Kristianosas, Puerto Santjagas, Los Chichantesas, Kosta Adechė, Plaja de las Amerikas ir kt.

## Šaltiniai

## Nuorodos
* Tenerifės internetinė svetainė (anglų, ispanų ir vokiečių k.)
Šadžiūnai (reikšmės)

**„Šadžiūnais“** vadinamų gyvenviečių yra:

* Lazdijų rajone:
** Lazdijų seniūnijoje;
** Veisiejų seniūnijoje;
* Šalčininkų rajone;
* Trakų rajone.
Šadžiūnai (Lazdijai)

**Šadžiūnai** – kaimas Lazdijų rajono savivaldybėje, 7 km nuo Lazdijų.

## Gyventojai

## Šaltiniai
Šadžiūnai (Šalčininkai)

**Šadžiūnai** – kaimas Šalčininkų rajone, Dieveniškių sen. Rudnios seniūnaitijoje, už 4 km nuo Milkūnų ir 6 km nuo Dieveniškių. Tipiškas Rytų Lietuvos gatvinis kaimas. 

## Istorija

Rašytiniuose šaltiniuose Šadžiūnai pirmą kartą paminėti 1560 m. 

Apie 1905–1906 m. kaime dar vyravo lietuvių ir gudų dvikalbystė, o 1938 m. lietuvių kalba buvo jau išnykusi.

## Gyventojai

### Žymūs žmonės
* Šadžiūnuose gimė Lietuvos partizanas, vienas iš „LLA parašiutininkų“ Eduardas Brinklys (1922–2001; slap. Jonas Daugirdaitis). Nacių Vokietijos okupuotoje Lietuvoje kartu su draugais įkūrė pogrindžio organizaciją „Už laisvę“, siekusią įtraukti į kovą prieš hitlerinę okupaciją aukštųjų mokyklų studentus. Kaune suėmus šios organizacijos štabo narius, E. Brinklys su suklastotais dokumentais įsidarbino Pagaujėnų (Dieveniškių vls.) pradinėje mokykloje (kartu su juo ten dirbo ir Lietuvos partizanas Vaclovas Marma). 1944 m. rugpjūčio–lapkričio mėn. parengtas Abvero žvalgų mokykloje „Dienststelle Nordpol“, 1944 m. lapkričio pr. E. Brinklys parašiutu nusileido Vilkijos apylinkėse; tų pačių metų gruodį jis „legalizavosi“ Kauno m., vėliau mokytojavo Šadžiūnuose. 1945 m. vasario pr. suimtas NKGB organų, nuteistas 20 metų lagerio; lageryje susirgęs atvira džiova, 1955 m. išleistas į laisvę.

## Šaltiniai
Šadžiūnai (Trakai)

**Šadžiūnai** – kaimas Trakų rajono savivaldybėje, 7 km nuo Aukštadvario.

## Gyventojai

## Šaltiniai
Plečkaitis

;Plečkaitis
* Jeronimas Plečkaitis – mokytojas, politikas;
* Romanas Plečkaitis – filosofas, vertėjas;
* Vidmantas Plečkaitis – dailininkas, politikas;
* Vytautas Petras Plečkaitis – istorikas, diplomatas, signataras.

Pavardė kilusi iš Suvalkijos (Keturvalakiai, Marijampolė, Vilkaviškis, Kalvarija, Bartininkai, Liubavas ir kt.). Kilusi iš pavardžių , plg.  (< ,  „plokščias butelis; į jį telpantis kiekis“), *plė̃čkius* „butelių, plėčkų dirbėjas“.

## Šaltiniai
Šeštokai (Šalčininkai)

**Šeštokai** – kaimas Šalčininkų rajono savivaldybėje, 4 km į pietryčius nuo Turgelių.

## Gyventojai

## Šaltiniai
Šilaičiai (Lazdijai)

**Šilaičiai** – kaimas šiaurės rytinėje Lazdijų rajono savivaldybės dalyje, 3 km į pietryčius nuo Seirijų, į rytus nuo kelio . Į pietus nuo kaimo telkšo Seirijis, į šiaurę Sagavas, o ryčiau – Gailiekas, prateka Sagavo upelis. Yra kempingas.

## Etimologija
Pavadinimas kilęs arba iš asmenvardžio *Šiláitis* arba nuo žodžio *[[šilas|ši̇̀las]]*.

## Istorija
XIX a. pab. kaimas (dar vadintas Borovu) pateko į Seinų apskrities Seirijų valsčių.

## Gyventojai

## Šaltiniai
Šilaičiai (Birštonas)

**Šilaičiai** – kaimas Birštono savivaldybėje, 2 km į vakarus nuo Vėžionių. Buvusi rytinė kaimo dalis buvo Prienų rajone.

## Istorija

XX a. 1-ojoje pusėje Šilaičiai buvo viensėdis ir priklausė Alytaus apskričiai. Sovietmečiu tapo kaimu ir priskirti Prienų rajonui. Buvęs vientisas Šilaičių kaimas XX a. pabaigoje išskaidytas tarp Jiezno ir Birštono apylinkių, vėliau – atitinkamų seniūnijų, o XXI a. pradžioje atsirado skirtingose Birštono ir Prienų rajono savivaldybėse. 2017 m. Prienų rajono kaimas buvo panaikintas.

## Gyventojai

## Šaltiniai
Šilaičiai (Panevėžys)

**Šilaičiai** – kaimas Panevėžio rajono savivaldybėje, 2 km į pietus nuo Šilagalio, šalia plento  ir Žagienio upelio. Šilaičiuose yra įkurtos naujosios Panevėžio miesto kapinės, didžiausios apskrityje. Prie kapinių yra pastatytas paminklinis akmuo ir kryžius pokario kovose žuvusiems partizanams. Žvyro telkinys.

## Istorija
Šilaičiai šaltiniuose minimi nuo 1585 m.

## Gyventojai

## Šaltiniai
Šventežeris (kaimas)

**Šventežeris** – kaimas Lazdijų rajono savivaldybėje, iš visų pusių juosiantis Šventežerio miestelį. Greta kaimo telkšo Šventežerio ežeras, Baltabalė, eina plentai  ir .

## Istorija

XX a. pr. dabartinio kaimo teritorijoje buvo Jachtų () gyvenvietė.

## Gyventojai

## Šaltiniai
Aleksandrava (reikšmės)

Šį pavadinimą turi šios Lietuvos gyvenvietės:

* Alytaus rajone:
** Butrimonių seniūnijoje,
** Punios seniūnijoje;
* Anykščių rajone;
* Biržų rajone;
* Elektrėnų savivaldybėje;
* Aleksandruvka Kaišiadorių rajone;
* Molėtų rajone;
* Panevėžio rajone;
* Aleksandravas Plungės rajone;
* Raseinių rajone;
* Šakių rajone;
* Širvintų rajone:
** Čiobiškio seniūnijoje,
** Musninkų seniūnijoje;
* Trakų rajone;
* Ukmergės rajone;
* Varėnos rajone.
Aleksandrava (Butrimonys)

**Aleksandrava** – kaimas Alytaus rajono savivaldybėje, šalia kelio Butrimonys–Onuškis, 7 km į rytus nuo Butrimonių.

## Gyventojai

## Šaltiniai
Aleksandrava (Punia)

**Aleksandrava** – kaimas Alytaus rajono savivaldybėje, 5 km nuo Norgeliškių, prie Nemuno. 

## Gyventojai

## Šaltiniai
Aleksandrava (Anykščiai)

**Aleksandrava** – kaimas Anykščių rajono savivaldybėje, 8 km nuo Šeimyniškių. 

## Gyventojai

## Šaltiniai
Aleksandrava (Elektrėnai)

**Aleksandrava** – kaimas Elektrėnų savivaldybėje, 1 km į vakarus ir šiaurės vakarus nuo Semeliškių. Rytiniu pakraščiu prateka Strėva, kaime telkšo keletas ežerų ir balų (Gelvis, Gelvaitis, Smukulnis, kiti bevardžiai). Pakraščiu praeina kelias .

## Etimologija
Pavadinimas kilęs nuo vardo *Aleksandras*. Tarpukariu kaimas minimas kaip ***Aleksandrauka***.

## Istorija
XIX a. pab. buvo kaimas Trakų apskrities Semeliškių valsčiuje, 1865 m. priklausė Karkučių dvarui.

## Gyventojai

## Šaltiniai
Aleksandrava (Molėtai)

**Aleksandrava** – viensėdis Molėtų rajono savivaldybėje, 3 km nuo Laičių.

## Gyventojai

## Šaltiniai
Aleksandrava (Panevėžys)

**Aleksandrava** (arba ***Aleksandrinė***) – kaimas Panevėžio rajono savivaldybės pietuose, 5 km į rytus nuo Kairių, Raguvos miško vakariniame pakraštyje.

## Etimologija

Pavadinimas kilęs nuo asmenvardžio *Aleksandras* arba *Aleksandra*.

## Gyventojai

## Šaltiniai
Dykumų rožė

**Dykumų rožė** – ne mokslinis gipso ir barito su smėlio intarpais kristalų agregato pavadinimas.

Dykumų rožės susidaro išgaravus druskingiems vandens telkiniams, dažniausiai laikiniems, aridinio klimato zonose. Dykumų rožės, sudarytos iš gipso paprastai būna tvirtesnės ir kristalų kontūrai labiau išreikšti nei barito rožių.


Image:Sandrose 2004 01.jpg|
Image:Sandrose 2004 02.jpg|
Image:Sandrose 2004 03.jpg|
Image:Sandrose 2004 04.jpg|
Image:Sandrose 2004 05.jpg|
Image:Sandrose 2004 06.jpg|
Aleksandrava (Čiobiškis)

**Aleksandrava** – kaimas Širvintų rajono savivaldybėje, 4 km nuo Čiobiškio. 

## Gyventojai

## Šaltiniai
Aleksandrava (Ukmergė)

**Aleksandrava** – gatvinis kaimas Ukmergės rajono savivaldybėje, prie kelio Ukmergė–Jonava, į pietus nuo Deltuvos. 

## Gyventojai

## Šaltiniai
Pamėnkalnis

**Pamėnkalnis** (arba ***Tauro kalnas, Taurakalnis, Velnio kalnas, Vaiduoklių kalnas***) – kalva Vilniaus centre, Naujamiesčio seniūnijoje.

## Istorija

Archeologo Vykinto Vaitkevičiaus teigimu, nuo senų laikų *Pamėnkalnis* arba *Tauro kalnas* turėjo kitą pavadinimą – *Velnio kalnas*. 1441 m. Ldk Kazimiero Jogailaičio privilegijoje Vilniaus miestiečiams kalnas buvo minimas kaip orientyras – *ipa usque ad fluvium Wilia ab vna et a Czarthowahora vsq ad Lukyschky partibus*. *Velnio kalnas* () aptinkamas ir vėliau, o XVII a. atsiranda ir įsitvirtina *Pamėnkalnis* (šis pavadinimas kilo nuo žodžio *pamėnas* – „pamėklė, šmėkla“).

Istorikas dr. Jonas Jurkštas, tyrinėdamas Vilniaus vietovardžius, senųjų aktų rinkiniuose surado 1602 m. aktą, kuriame gatvė, einanti nuo Vilijos (Neries) vartų į Lukiškes, vadinama Pamėnkalnio vardu. 1648 m. Lukiškių planeliuose matosi, kad *Tauro kalnas* ir *Pamėnkalnis* – tas pats kalnas.

XVIII a. kalno žemė ar tik jos dalis priklausė LDK matininkui, Stakliškių seniūnui Juozapui Teodorui Daraškevičiui Bufalui (). Vietos gyventojai kalną pradėjo vadinti savininko vardu – . Pirmojo lietuviško vadovo po Vilnių rengimo metu, Mykolas Biržiška su bendraminčiais, gal nelabai gilindamiesi į kalno lenkiško pavadinimo asmenvardinę kilmę, išsivertė pavadinimą pažodžiui – „laukinis jautis“ arba „tauras“. Tai derėjo ir prie legendos apie tai, kaip Gediminas sumedžiojo taurą, o ilsėdamasis susapnavo geležinį vilką ir upių santakoje ėmė statyti Vilniaus miestą.

1798 m. ant Tauro kalno buvo nupirktas sklypas evangelikų liuteronų kapinėms. Laidoti jose pradėta 1809 m. Panaikintos sovietmečiu, o  1974 m. galutinai sulygintos su žeme, didžiosios koplyčios vietoje pastačius Santuokų registracijos rūmus. Išlikusi Niškovskių koplyčia-mauzoliejus.

1860 m. pirmos gildijos Vilniaus pirklys Vilhelmas Šopenas miesto pakraštyje prie Tauro kalno pastatė alaus daryklą (dabartinė „Vilniaus tauro“ alaus darykla).

Žymūs šalies veikėjai, tokie kaip Mikalojus Konstantinas Čiurlionis bei Jonas Basanavičius, ketino ant Pamėnkalnio įkurti Tautos namus – visos Lietuvos kultūros centrą. Apie tai buvo paskelbta 1907 m. Lietuvių mokslo draugijos steigiamajame susirinkime. Tam nupirktas sklypas ir surinkti pinigai, bet idėjos įgyvendinimui sutrukdė prasidėjęs Pirmasis pasaulinis karas. 2007 m. Tautos namų idėjos 100-osioms metinėms ant Pamėnkalnio atidengtas paminklinis akmuo, ant kurio užrašyta, kad šioje vietoje turi stovėti Tautos namai.

1963 m. ant Pamėnkalnio pastatyti Respublikiniai profsąjungų kultūros rūmai. 1988 m. gruodžio 12 d. juose atkurtas Lietuvos tautinis olimpinis komitetas.

## Šaltiniai
Babriškės (Vilnius)

**Babriškės** – kaimas Vilniaus rajono savivaldybėje, 5 km į pietus nuo Paberžės, prie kelio . 

## Gyventojai

## Šaltiniai
Babriškės (Varėna)

**Babriškės** (arba ***Bobriškės***) – kaimas Varėnos rajono savivaldybėje, 10 km į šiaurę nuo Senosios Varėnos ir apie 15 km į vakarus nuo Valkininkų gel. stoties, kelių  ir  sankirtoje. Šalia kaimo teka Varėnė, yra Šv. Arkangelo Mykolo parapijos bažnyčia. Piečiau kaimo auga Martinavos ir Glūko miškai. Juose, palei Varėnę aptiktos senovės gyvenviečių liekanos.

## Etimologija
Kaimo pavadinimas kilęs iš žodžio *bãbras, bòbras* (arba , , ) – „bebras“, arba iš šių žodžių padarytų asmenvardžių (plg. pavardės *Bobráuskas, Babròvas, Babrãvičius* ir pan.).

## Istorija

1865 m. Babriškės buvo Rosokochų valda, kurioje buvo koplyčia (dab. bažnyčia), priklausanti Daugų parapijai.

## Gyventojai

## Šaltiniai
Dargužiai (reikšmės)

**Dargužiais** vadinami kaimai:

## Lietuva
* Jonavos rajone:
** Kulvos seniūnijoje,
** Žeimių seniūnijoje;
* Kėdainių rajone;
* Klaipėdos rajone;
* Pakruojo rajone;
* Radviliškio rajone:
** Pakalniškių seniūnijoje,
** Šeduvos seniūnijoje;
* Varėnos rajone.

## Rusija
* Kaliningrado srityje:
** Didieji Dargužiai,
** Mažieji Dargužiai.
Dargužiai (Žeimiai)

**Dargužiai** – kaimas Jonavos rajono savivaldybėje, 3 km į pietvakarius nuo Žeimių, šalia Vilniaus–Šiaulių geležinkelio, netoli Lankesos upelio. Praeina vieškelis . Kaime yra Žeimių geležinkelio stotis.

## Istorija

2017 m. Žeimių GS gyvenvietė buvo prijungta prie Dargužių kaimo.

## Gyventojai

### Žymūs žmonės
* Remigijus Osauskas (1974–), politikas, Jonavos vicemeras 2011–2015 m.

## Šaltiniai
Dargužiai (Kėdainiai)

**Dargužiai** – kaimas Kėdainių rajono savivaldybėje, 8 km į šiaurės vakarus nuo Pagirių, prie Pauslajo miškų.

## Istorija

XX a. pradžioje buvo Dargužių kaimas ir palivarkas (Eimantų valda) Pagirių valsčiuje.

## Gyventojai

## Šaltiniai
Dargužiai (Pakruojis)

**Dargužiai** – kaimas Pakruojo rajono savivaldybėje, 4 km į pietus nuo Lygumų, prie Obelės upelio.

## Gyventojai

## Šaltiniai
Papeetė

**Papeetė** (, ) – Prancūzijos Polinezijos (Prancūzijos „užjūrio valstybė“) sostinė. Išsidėsčiusi Visuomenės salų, Priešvėjinėse salose, Taičio šiaurės vakarinėje pakrantėje. Papeetės komunoje gyvena 26,2 tūkst. gyventojų, tačiau visoje miesto teritorijoje – 127,6 tūkst.

1962 m. šalia miesto įkurtas tarptautinis Faa’a oro uostas. Yra katedra, Septintosios Dienos adventistų šventykla. Miestas taip pat turi svarbų prekybinį jūrų uostą iš jo taip pat vykta kruizinės kelionės). Papeetėje yra ir vienintelis šalies universitetas.

## Istorija

Papeetės teritorija apgyvendinta 1818 m. britų misionieriaus William Crook. 1820 m. karalienė Pomare IV čia perkėlė sostinę. Papeetė tapo svarbiu prekybos centru. 1842 m. Tačiau tapusi Prancūzijos protektoratu, Papeetė tapo administraciniu centru. 1884 m. miestą nuniokojo gaisras, o 1906 m. – uraganas. 1995 m. Papeetėje kilo dideli protestai dėl Prancūzijos vykdomų branduolinių bandymų Mururoa atole. Riaušės truko 3 dienas. Per sumaištį nukentėjo 40 žmonių.

## Komunos

Miesto aglomeraciją sudaro 7 komunos:
* Faa'a,
* Papeetė,
* Punaauia,
* Pirae,
* Mahina,
* Paea,
* Arue.

## Sportas
* AS Central Sport – sporto klubas; futbolo ekipa rungtyniavo aukščiausioje šalies lygoje.
* AS Dragon (Taitis) – sporto klubas; futbolo ekipa rungtyniavo aukščiausioje šalies lygoje.
* AS Jeunes Tahitiens – sporto klubas; futbolo ekipa rungtyniavo aukščiausioje šalies lygoje.
* Stade Pater Te Hono Nui – stadionas, talpinantis 11,7 tūkst. žiūrovų.

## Šaltiniai

## Nuorodos
* Turizmas Taityje
Degsnės (Merkinė)

**Degsnės** – kaimas Varėnos rajono savivaldybėje, 17 km į šiaurės rytus nuo Merkinės, Dainavos girioje, netoli plento .

## Etimologija
Pavadinimas kilęs iš žodžio *dẽgsnė* („degimas, išdegusi vieta“).

## Gyventojai

## Šaltiniai
Geidukonys

**Geidukonys** – kaimas Varėnos rajono savivaldybėje, 2 km į rytus nuo Gudžių. Geidukonių akmuo (Mergos akmuo) – archeologijos paminklas. Pro kaimą teka Abista, šalia telkšo ežeras Bedugnė (jis ir apyežerės – Geidukonių telmologinis draustinis). Pro kaimą eina plentas .

## Etimologija
Pavadinimas galbūt sietinas su labai menkai paliudytais asmenvardžiais *Geidùkas, Geidùkis*, kurie abejotinai siejami su žodžiu *geĩsti*. Daug labiau tikėtina, kad tai dažno asmenvardžio *Gaidùkas, Aidùkas, Eidùkas*, kilusio iš  („haidukas – lengvosios ginkluotės karys, samdinys, sukilėlis“) vediniai.

## Gyventojai

## Šaltiniai
Įvartis

**Įvartis** – situacija įvairiose komandinio sporto šakose, kai kamuolį pataikius į vartus pelnomas taškas ar keli taškai. Pavyzdžiui, futbole ar ledo ritulyje įvartis įskaitomas, jei į vartų plotą patekęs kamuolys pilnai kerta vartų liniją. Amerikietiškame futbole įvartis pelnomas, kai koja smūgiuotas kamuolys praskrenda virš vartų skersinio, už įvartį skiriami 3 taškai. Įvarčiai taip pat naudojami rankinyje, vandensvydyje, žolės riedulyje, grindų riedulyje ir kitose sporto šakose.

2–3 proc. įvarčių įmuša žaidėjai į savuosius vartus.
Vajasiškis

**Vajasiškis** – kaimas Zarasų rajono savivaldybėje, 8 km į rytus nuo Daugailių, šalia kelio Salakan. Seniūnaitijos centras. Stovi medinė Vajasiškio šv. Jono Krikštytojo bažnyčia (pastatyta 1863 m.), XVIII amžiaus varpinė, veikia Salako mokyklos pradinio ugdymo skyrius.

## Istorija

1741 m. Vilniaus vyskupas Vajasiškį perleido valdyti škotų kilmės grafui Vladislovui Jokūbui Davidsonui, kurio seneliai buvo priversti bėgti nuo Oliverio Kromvelio persekiojimų.

XVIII a. pab. Vajasiškį valdė Breslaujos taurininkas ir rotmistras Jonas Davidsonas, tuo metu palivarkui priklausė tik Zablaciškės arba Zablackų kaimas (dab. Dunduliai) ir Antalksnės viensėdis.

Davidsonų giminei XIX a. I pusėje išmirus, Vajasiškyje liko tik Jono Davidsono našlė grafienė Ana Davidson su dukromis Julija ir Gertrūda. Po jos mirties 1842 m. be gyventojų ir savininkų likęs Vajasiškis perėjo Kauno gubernijos valstybės turtų rūmų globon.

## Gyventojai

## Šaltiniai

## Nuorodos
*
Džeridas

**Džeridas** arba ***al Džeridas*** () – druskingas, išdžiūstantis ežeras, telkšantis Tunise, Džerido duburyje. Ežero plotas – iki 7000 km² (kituose šaltiniuose – 5000 km²). Ilgis iki 250 km, plotis iki 20 km. Vanduo ežere atsiranda po negausių kritulių, kurių per metus iškrinta vos 100 mm. Ežerą sausmečiu nusenka arba išdžiūsta, jį galima pereiti pėsčiomis ar pervažiuoti mašina. Džeride kasama druska, taip pat galima aptikti „dykumų rožių“.

Šis ežeras buvo viena iš „Žvaigždžių karų“ filmavimo vietų.

## Šaltiniai
Mark Shuttleworth

**Mark Shuttleworth** (g. 1973 m. rugsėjo 18 d.) – Pietų Afrikos milijonierius, įmonės Canonical steigėjas.
Jo įmonė leidžia ir platina Ubuntu Linux distribuciją bei jos atmainas Kubuntu, Edubuntu ir kt.

M. Shuttleworth yra Didžiosios Britanijos ir Pietų Afrikos pilietis.
Gyvena Londone.

Mark Shuttleworth yra antrasis kosmoso turistas.

## Nuorodos
* Asmeninė svetainė
Dargužiai (Radviliškis)

**Dargužiai** – kaimas Radviliškio rajono savivaldybėje, 8 km nuo Šeduvos. 

## Gyventojai

## Šaltiniai
Likvidumas

**Likvidumas** – ekonominis terminas, įvardijantis galimybę greitai ir lengvai pakeisti aktyvus į grynuosius pinigus su labai mažu vertės praradimu arba iš viso be vertės praradimo.

Likvidumas priklauso nuo rinkos ir aktyvų rūšies. Mažiausiai likvidūs yra nefinansiniai aktyvai (pvz., nekilnojamasis turtas, automobiliai, mechanizmai), o labiausiai – finansiniai (vekseliai, obligacijos, akcijos). Stabiliose ekonomikose aktyvai dažniausiai parduodami už pinigus, nestabiliuose ekonomikose ar esant didelei nacionalių pinigų infliacijai aktyvai dažniau keičiami į prekes ar kitų valstybių pinigus. Tarptautinėse rinkose skirtingai vertinami įvairių valstybių pinigai, jų likvidumas proporcingai priklauso nuo pirkimo ir pardavimo maržos.

Nors finansiniai aktyvai ir pasižymi didesniu likvidumu, tačiau jų likvidumas taip pat nevienodas. Pavyzdžiui, jei akcijos kotiruojamos biržoje, ir jei apyvarta jomis yra aukšta, tuomet tokių vertybinių popierių likvidumas bus kur kas didesnis nei biržoje nekotiruojamų (privačių) akcijų. Taip yra su kitais finansiniais aktyvais - obligacijos prekiaujamos biržoje pasižymės kur kas aukštesniu likvidumu, nei neprekiaujamos biržoje obligacijos. 

Mažesnis aktyvų likvidumas reiškia didesnę investicijų riziką (nekreipiant dėmesio į kitus faktorius). Vertybinių popierių likvidumą dažniausiai galima įvertinti atsižvelgiant į vertybinių popierių prekybos apimtis biržoje bei įprastinį kainų skirtumą tarp paklausos ir pasiūlos.

Balanso aktyvų skiltyje rodomas visas turtas, kurį galima parduoti ar paversti pinigais, taip pat ir turimi pinigai.

**Finansinis likvidumas** – įmonės savybė, rodanti jos galimybes įvykdyti savo trumpalaikius įsipareigojimus. Įmonės finansinis likvidumas matuojamas apskaičiuojant tokius finansinius rodiklius kaip einamasis likvidumo rodiklis, skubaus padengimo rodiklis ar pinigų padengimo rodiklis.

## Šaltiniai
* Likvidumas Finansistas.net, panaudota 2015.09.02
Nusidėvėjimas

**Nusidėvėjimas** – daikto vertės sumažėjimas per laikotarpį. Taip pat nusidėvi ir kreditas (dėl infliacijos). 

**Nusidėvėjimo dydis** įskaičiuojamas į daikto pagaminimo savikainą. 

Praktikoje apskaitoje nurodomas nusidėvėjimo dydis ne visada sutampa su realiu jo nusidevėjimu, todėl Lietuvoje įstatymu nurodyta, kad pilnas ilgalaikio turto buhalterinis nusidėvėjimas nėra pagrindas jį nurašyti. 

Esama įvairių nusidėvėjimo apskaitos metodų. Dažniausiai naudojami tokie:
* **proporcinis metodas** – atskaičiuojamas vienodas dydis per vienodą laikotarpį (pvz., kas mėnesį). Pvz., jeigu nusidėvėjimo laikotarpis yra 5 metai, tai yra 60 mėnesių, tai kas mėnesį daikto nusidėvėjimas bus 1/60. Taip skaičiuojant laikoma, kad jo vertė mažės kiekvienu laikotarpiu tolygiai. 
 
N_{r}= \over {NNL}}

kur

N_{r} – metinis nusidėvėjimas

IV – įsigijimo ar pagaminimo vertė

G_{R} – galutinė vertė

NNL – numatytas naudojimo laikotarpis

Lietuvoje praktiškai naudojams tik toks nusidėvėjimo metodas. Įstatymai reikalauja skaičiuoti nusidėvėjimą ilgalaikiam turtui. Daiktui nusidėvėjimas pradedamas skaičiuoti, tik kai jisai atiduodamas naudoti. Nupirkus jau fiziškai iš dalies nusidėvėjusį daiktą, jam nustatomi nusidėvėjimo normatyvai kaip naujam daiktui. Biudžetinės įstaigos viena kitai daiktus perduoda kartu su apskaičiuotu nusidėvėjimu, todėl gautiems daiktams nusidėvėjimas skaičiuojamas toliau.

* **degresinis metodas** – metodas, kai pirmuoju daikto naudojimo laikotarpiu nusidėvėjimas skaičiuojamas didesnis, o tolesniu – mažesnis. Taip skaičiuojant daroma prielaida, kad iš pradžių daiktas dėvėsis greičiau, o paskui  lėčiau.

N_{rm}=k * S_R * {V_{N m-1}}

kur

N_{rm} – metinis nusidėvėjimas

k – nusidėvėjimo didėjimo kooficientas

V_{N m-1} – vertė neto praeitų apyvartinių metų

* **progresinis metodas** – metodas, kai pirmuoju daikto naudojimo laiku nusidėvėjimas skaičiuojamas mažesnis, o tolesniu laikotarpiu – didesnis. Taip skaičiuojant daroma prielaida, kad iš pradžių daiktas dėvėsis lėčiau, o paskui – greičiau.

* **natūralus metodas** – nusidėvėjimas skaičiuojamas atsižvelgus į daikto naudojimo laiką ar juo pagamintos produkcijos kiekį. Jei daiktas nenaudojamas, tai jam nusidevėjimas neskaičiuojamas, nors jis ir atiduotas naudojimui. Taip skaičiuojant nusidevėjimą pirma nustatoma, kiek tuo daiktu galima gaminti produkcijos.
Draugijos salos

**Draugijos salos** () – salų grupė Ramiojo vandenyno pietuose, Prancūzų Polinezijoje. Plotas 1598 km². Gyvena 214,5 tūkst. gyventojų (2002 m.). Gyventojų tankumas 134,2 žm./km². Svarbiausias miestas – Papeetė (Taityje).

Salynas gamtiškai ir administraciškai skirstomas į 2 grupes:
* Priešvėjines salas (*Îles du Vent*)
** Mehetia
** Taitis
** Morea
** Maiao
** Tetiaroa
* Pavėjines salas (*Îles Sous – le-Vent*)
** Huahine
** Bora Bora
** Raiatea ir Tahaa, kurios apsuptos bendro koralinio rifo
** Maupiti
** Tupai
** Mopelia
** Scilė
** Motu One

Salos vulkaninės kilmės, apsuptos koralinių rifų. Aukštis iki 2241 m (Taityje). Auga drėgnieji tropiniai miškai. Tropinė žemdirbystė, žvejyba.

Salos pavadintos Londono karališkosios draugijos garbei. Prancūzijos protektoratu tapo 1843 m., o kolonija – 1880 m.

## Nuorodos
* Vaizdas iš kosmoso
Finansinis auditas

**Finansinis auditas** – ūkinės veiklos tyrimas, siekiant nustatyti atskaitomybės teisingumą, apskaitos vedimo atitikimą teisės aktams, įvertinti įsipareigojimų ir įmonės vertę ir jos veiklos tęstinumą.

## Finansinis auditas komercinėse įmonėse ir įstaigose
Nustatomas atskaitomybės teisingumas, apskaitos vedimo atitikimas teisės aktams, įvertinami įmonės ar įstaigos įsipareigojimai, vertė ir jos veiklos tęstinumą. Taip pat atliekant finansinį auditą patikrinamas ir apskaitos atitikimas teisės aktams, teikiamos išvados ir rekomendacijos jos organizavimui ir vedimui. Finansinį auditą atlieka Valstybės kontrolė ir audito įmonė kurioje būtinai turi dirbti bent vienas sertifikatą turintis auditorius ar laisvai samdomas sertifikatą turintis auditorius.

Auditoriaus išvada reikalinga akcininkams, įmonės ar įstaigos vadovui, buhalteriams, potencialiam investuotojui, skolintojui, kokius nors leidimus duodančioms įstaigoms. Į audito procedūras ir testus įeina sutarčių peržiūra, bankų paskolų ir piniginių lėšų patikrinimas, kvotų įvertinimas, atsargų inventorizacija, pokalbiai su įmonės ar įstaigos vadovais ir darbuotojais.

## Finansinis auditas valstybinėse įstaigose
Atliekant finansinį auditą valstybinėse įstaigose patikrinama atskaitomybė ir apskaitos atitikimas teisės aktams, pateikiamos išvados ir rekomendacijos dėl apskaitos vedimo. Prie finansinio audito taip pat galima priskirti ir asignavimų auditą, kurio metu patikrinamas lėšų panaudojimas pagal skirtus išlaidų pavadinimus. Finansinį ir asignavimų auditus įprastai atlieka Valstybės kontrolė ir vidaus audito tarnyba (vidaus auditas) esanti tos pačios įstaigos pavaldume.

## Audito atlikimas
Auditas neturi būti eilinis baudžiamasis įmonės ar įstaigos patikrinimas. Auditorius neturi tik ieškoti klaidų ar piknaudžiavimų ir apie tai nurodyti savo ataskaitoje. Jų pagrindinis uždavinys finansų tikrinimas, duomenų aiškumo ir tikrumo atsžvilgiu, kuriu pagrindu ataskaitų naudotojai vertina įmonės ar įstaigos ūkinę situaciją. Auditas taip pat pateikia paaiškinimus apskaitos ir mokesčių mokėjimo klausimais, vertina vidinę kontrolę.

## Kur atliekamas auditas
Lietuvoje įstatymu norodyta kas turi praeiti auditinį patikrinimą, bet iš tikro jį atlikti kviečiasi ir įmonės, įstaigos ir organizacijos, kurioms jis neprivalomas. Įmonės, įstaigos ir organizacijos kviečiasi atlikti auditą siekdamos konsultacijų apskaitoje, kontrolės priemonių taikyme.

## Audito įmonės išrinkimas
Audito įmonės parinkimas neturi būti atsitiktinis. Žinoma, kuo garsesnė audito įmonė tuo jos paslaugos didesnės. Jei planuojama, kad audito ataskaitą skaitys investuotojai net iš kitų šalių tam pageidautina, kad auditą atliktų tarptautinė ar kita garsi audito įmonė, dabar rinkoje dominuoja didysis ketvertas į kurį įeina Deloitte, Ernst & Young, KPMG, PricewaterhouseCoopers). Valstybėse kur labai išvystyta finansinė rinka auditus atlieka įmonės iš didžiojo ketverto. Jei užsakovas neplanuoja skolintis ir juo pasitiki akcininkai tai taupant lėšas jis gali pasamdyti ir laisvai samdomą, mažai kam žinomą auditorių.
Paulaičiai

**Paulaičiai** – kaimas Šilutės rajono savivaldybėje, 5 km į pietus nuo Švėkšnos, Ašvos (Veiviržo kairysis intakas) upės kairiajame krante, kelio Švėkšna-Žemaičių Naumiestis dešinėje. Rytiniame pakraštyje teka Beržupio upelis (Ašvos kairysis intakas). Kaimas ribojasi su Inkaklių, Varniškių, Nikėlų, Tvaskučių, Šilų, Raudiškės kaimais.

Paulaičių-Virkytų seniūnaitijos centras. Kaime stūkso Paulaičių piliakalnis, kapinynas (plotas 0,15 ha), senosios kaimo kapinės, koplytstulpis.

## Istorija

Paulaičių kaimo apylinkėse gyventa jau II a. Kapinyne (1936 m. tyrinėjo archeologas Jonas Puzinas) rasta II-III a. ir IX-XI a. įkapių (radiniai saugomi Lietuvos Nacionaliniame, Vytauto Didžiojo karo, Palangos gintaro muziejuose).

Senovėje Paulaičių kaimas priklausė Švėkšnos, nuo 1820 m. – Vilkėno dvarams. 1880–1882 m., atribojant dvaro žemes, Paulaičių kaimo gyventojai kovojo dėl bendrų ganyklų su Vilkėno dvaro savininku Aleksandru Plateriu; 1905 m. tas ganyklas bandyta atgauti savavališkai, bet caro armijos dragūnų būrys, pašaudęs kaime iš patrankos, paulaitiškių aistras nuramino; po 1923 m. tose ganyklose buvo įkurtas naujakurių kaimas – Šilai.

Iki žemės reformos Paulaičių kaime buvo 10 ūkių (tik du ūkiai turėjo apie 30 ha žemės, kiti buvo mažesni). 1936 m. kaimas iškeltas į vienkiemius.

1948 ir 1963 m. Paulaičių piliakalnyje buvo atlikti žvalgomieji tyrinėjimai, datuojamas IX-XIV a.

Pokario metais apylinkėse veikė Kęstučio apygardos, Butigeidžio partizanų rinktinės Lietuvos partizanai.

Sovietmečiu Paulaičiuose buvo Ašvos tarybinio ūkio ganyklos ir pievos; du (vienas -0,8, kitas 0,5 ha pločio) smėlio, žvyro karjerai.

Paulaičių kapinynas 1997 m. įrašytas į LR nekilnojamųjų kultūros vertybių registrą, 1998 m. paskelbtas Lietuvos kultūros paminklu.

## Gyventojai

### Žymūs žmonės
* Kazimieras Alminas (1904–1986), kalbininkas;
* Petras Rumšas (1921–1987) – matematikas, pedagogas;
* Pranas Rumšas (1929–2026) – matematikas, fizikas, informatikas, mokslų daktaras;
* Domininkas Vanagas, knygnešys;
* Petras Vanagas, kunigas (1874–1949), palaidotas Palangos bažnyčios šventoriuje.

## Šaltiniai
Informacinis auditas

**Informacinis auditas** – informacinių sistemų patikrinimas.

Jo metu nustatoma, ar informacinės sistemos užtikrina duomenų saugumą, išlaiko jų integralumą, operatyviai pateikiami tikri ir reikalingi duomenys, padeda efektyviau organizuoti įmonės ar įstaigos veiklą, efektyviai taikomos vidaus kontrolės priemonės.
Priešvėjinės salos (Polinezija)

**Priešvėjinės salos** (, taitiečių kalba: *Te Fenua Ni'a Mata'i*) – rytinė Visuomenės salų Prancūzų Polinezijoje dalis. Bendras sausumos plotas 1195 km². Salynas sudaro ir administracinį padalinį (). Svarbiausias miestas – Papeetė. 

Salose gyvena net 75 % šalies gyventojų. Gyventojų dauguma kalba prancūziškai ir taitietiškai. 

Sudaro šios salos:
* Taitis
* Murea
* Mehetia 
* Tetiaroa
* Maiao.

Pirmosios 3 salos – vulkaninės kilmės (aukštis iki 2241 m). Likusios dvi – koraliniai atolai.

Padalinys padalintas į komunas: Arue, Faaa, Hitiaa O Te Ra, Mahina, Moorea-Maiao, Paea, Papara, Papeetė, Pirae, Punaauia, Taiarapu-Est, Taiarapu-Ouest, Teva I Uta.
## Išnašos
Sąskaitų planas

Panašias reikšmes žr.  č i a

**Sąskaitų planas** – sąrašas sąskaitų, kurios naudojamos įmonės ar įstaigos apskaitoje.

### Pavyzdinis sąskaitų planas
Sąskaitų planai įvairiose įmonėse ir įstaigose yra labai panašūs, nors iš tikro to nesiekiama. Sąskaitų planų panašumai atsiranda dėl to, kad dauguma apskaitų vedamos vadovaujantis **Pavyzdiniais sąskaitų planais** prieinamais metodinėmis rekomendacijomis juos pritaikant savo įmonių ir įstaigų poreikiams.

### Įmonės sąskaitų planas
Įmonės sąskaitų planas, tai formalus dokumentas, esantis dalis apskaitos, kurį turi teisę naudoti kiekvienas fizinis ir juridinis asmuo vedantis apskaitą.

Įmonių ir įstaigų sąskaitų plane nurodomi sąskaitų naudojamu apskaitoje pavadinimai ir numeriai.

Sąskaitų planas turi būti sudarytas vadovaujantis įstatymais, jame turi būti pavaizduotos visos apskaitoje naudojamos sąskaitos ir jos turi būti tokios, kuriuose apskaitomas sumas nedalant būtu galima sudaryti balansą.
Belemnitai

**Belemnitai** (*Belemnoidea*) – išnykę galvakojai moliuskai, panašūs į šiuolaikinius kalmarus. Belemnitai atsirado karbono periode. Per visą mezozojų buvo plačiai išplitę jūrose kaip ir amonitai. Belemnitai išnyko kreidos periodo pabaigoje.

## Klasifikacija

Belemnitų klasifikacija labai skiriasi priklausomai nuo konkretaus šaltinio, biologai vis dar nesutaria, kaip juos reikėtų klasifikuoti. Žemiau pateikiamas vienas iš variantų.

*Būrys – *Aulacocerida*
***Šeima – *Aulacoceratidae*
***Šeima – *Dictyoconitidae*
***Šeima – *Palaeobelemnopseidae*
***Šeima – *Xiphoteuthididae*
***Šeima – *Hematitidae*
*Būrys – *Phragmoteuthida*
***Šeima – *Phragmoteuthididae*
*Būrys – *Belemnitida*
**Pobūris – *Belemnitina*
***Šeima – *Passaloteuthididae*
***Šeima – *Salpingoteuthididae*
***Šeima – *Hastitidae*
***Šeima – *Cylindroteuthididae*
***Šeima – *Oxyteuthididae*
**Pobūris – *Belemnopseina*
***Šeima – *Belemnopseidae*
***Šeima – *Dicoelitidae*
***Šeima – *Duvaliidae* 
***Šeima – *Belemnitellidae* 
***Šeima – *Dimitobelidae*
*Būrys – *Diplobelida*
***Šeima – *Diplobelidae*
***Šeima – *Chondroteuthididae*
*Būrys – *Belemnoteuthina*
***Šeima – *Belemnotheutididae*
***Šeima – *Chitinobelidae*
***Šeima – *Sueviteuthididae*
Įstatinis kapitalas

**Įstatinis kapitalas** –  akcinės bendrovės kapitalas, kurio dydį nurodo jos įstatai ir nominalioji akcijų vertė; mažiausio įstatinio kapitalo dydį paprastai nustato valstybė.

Jungtinėje Karalystėje nurodyta, kad įstatinio kapitalo turi būti tiek, kiek reikia ūkinei veiklai vykdyti. Vykdant ūkinę veiklą įstatinis kapitalas gali kisti.

Lietuvoje minimalus įstatinis kapitalas yra apibrėžtas akcinių bendrovių įstatyme:

* 25 000 EUR akcinei bendrovei,
* 2500 EUR uždarai akcinei bendrovei.

Akcinės bendrovės įstatinio kapitalo šaltiniai:
* akcijų išleidimas, kurias galima apmokėti grynaisiais pinigais, vertybiniais popieriais ir kitu materialiuoju ar nematerialiuoju turtu,
* privataus kapitalo perregistravimas į akcinį,
* kitos įstaigos pelnas.

## Šaltiniai
Linkuva (Kaunas)

**Linkuva** – Kauno miesto dalis į šiaurės vakarus nuo miesto centro, kiek į vakarus nuo Šilainių, prie automagistralės Via Baltica Kauno vakarinio lanksto. Prie Linkuvos yra Veršvo kraštovaizdžio draustinis, jame prie Veršvo upelio išlikusi Linkuvos dvaro sodyba – kultūros paminklas su vertingais memorialiniais kūriniais (Linkuvos dvaro Šv. Jono Krikštytojo koplyčia, Kristaus Karaliaus kompozicija), parko fragmentais. Yra civilinės Linkuvos (Maironiškių) kapinės, sunykusios Šilainių prancūzų karių kapinės. Veršvo slėnyje įsteigtas Veršvo kraštovaizdžio draustinis. Šiai miesto daliai iš dalies priskiriamas IX Kauno fortas.

## Istorija

Istoriniuose šaltiniuose 1678 m. minimas Linkuvos dvaras. XIX a. pradžioje Linkuvoje buvo apsistoję prancūzų kariai, po nesėkmingo Napoleono žygio į Rusiją dalis jų buvo netoli dvaro palaidoti. Iki I pasaulinio karo kaimas buvo vadinamas ***Linkava***.

XX a. tarpukariu Linkuvos dvarą įsigijo vyskupas Juozapas Jonas Skvireckas. Po II pasaulinio karo dvare įsikūrė „Bolševiko“ kolūkis, kuriame buvo vystoma visuomeninė gyvulininkystė ir daržininkystė, jo darbuotojai yra gavę sovietinių žemės ūkio apdovanojimų.

1984 m. kovo 28 d. Užliedžių apylinkės Linkuvos gyvenvietė buvo prijungta prie Kauno miesto. Prie miesto buvo prijungta didžioji Linkuvos dalis, bet šiaurinė dalis kaimo liko Kauno rajone. 1992 m. Linkuvos devynmetė mokykla prijungta prie Užliedžių mokyklos. 2017 m. rajoninis kaimas panaikintas, jo žemes priskiriant Giraitės ir Vijūkų kaimams.

## Gyventojai

## Šaltiniai
Skydo dalijimas (heraldika)

Skydo paviršius vadinamas *lauku*, jo spalva aprašoma (blazonuojama) pirmiausia. Kuo mažiau herbo skydas turi elementų, tuo heraldikoje laikomas geresniu. Paprasčiausias ir geriausias yra skydas vientisos spalvos. Tokius herbo skydus turi Rotšildų (raudonas) ir Holland (juodas) šeimos. Herbų kūrimo pradžioje taip ir buvo, tačiau jų kiekiui didėjant teko skydo lauką dalyti į atskirus laukus.

Pats pats paprasčiausias būdas sukurti herbą – skydo padalijimas, ir vienam laukui priskirti metalo spalvą, kitam emalės. Aprašant padalintą į laukus herbą naudojamas žodis *padalintas* ar *padalijimo būdo* aprašymas. Pavyzdžiui: Šilutės herbas – perskeltas į du laukus.

**Pagrindiniai skydo dalijimo būdai**.


Vaizdas:Skydas perskeltas.png|Perskeltas
Vaizdas:Skydas perkirstas.png|Perkirstas
Vaizdas:Skydas nuskeltas iš dešinės.png|Nuskeltas iš dešinės
Vaizdas:Skydas nuskeltas iš kairės.png|Nuskeltas iš kairės
Vaizdas:Skydas ketvirčiuotas.png|Ketvirčiuotas
Vaizdas:Skydas ketvirčiuotas įžambai.png|Ketvirčiuotas įžambai
Vaizdas:Skydas padalytas dvišakiu.png|Padalytas dvišakiu
Ilgalaikis turtas

**Ilgalaikis turtas** – vertingesnis ir ilgesnį laiką naudojamas turtas.

Pagal Lietuvos įstatymus ilgalaikiam turtui priskiriamas turtas, kuris tarnaus ūkio subjekto veikloje ilgiau negu vienerius metus bei kurio įsigijimo vertė viršija tam tikra sumą, kuri laikoma mažiausia reikalinga turtą pripažinti ilgalaikiu. Jo negalima nurašyti atidavimo naudoti momentu.

Išskiriami tokios ilgalaikio turto grupės:
* nematerialus – įvairios teisės, licencijos, programiniai produktai ir pan.,
* materialus – žemė, pastatai, mašinos ir įrengimai, įrenginiai (statiniai, gręžiniai ir kt.), elektros perdavimo ir ryšių įtaisai, geležinkelio riedmenys, vamzdynai, lėktuvai, ginklai, baldai, kompiuterinė technika ir ryšių prietaisai, transporto priemonės.
* finansinis – investicijos į vertybinius popierius, paskolos kitiems subjektams, investicijos į kitus subjektus ir pan. visa tai kas atneša palūkanas, dividendus ir t. t.

## Taip pat skaitykite
* Trumpalaikis turtas
* Medžiaga
Kampiškiai

**Kampiškiai** – kaimas Kauno rajono savivaldybėje, prie Kauno vakarinio lanksto, į šiaurės vakarus nuo Garliavos. Jame, prie greitkelio , 2007 m. lapkritį atidaryta pirmoji didelio logistikos centro „Baltic Logistic City“ dalis. Logistikos centras pradėtas statyti 2006 m. rugsėjo 7 d. Planuojama, kad logistikos centras bus dar labiau išplėstas.

## Gyventojai

### Žymūs žmonės
* Kampiškiuose 1925 m. birželio 17 d. gimė žurnalistas, pedagogas Jonas Zigmantas Bačiulis.

## Šaltiniai
Faktinės išlaidos

**Faktinė išlaida** – išlaida padarytos įstaigai išlaikyti ar produkcijai pagaminti.

Į faktines išlaidas priskiriama per skaičiuojamą laikotarpį apskaičiuotas darbo užmokestis, nusidėvėjimas, nurašytas turtas ir medžiagos.
Pvz., už mėnesį apskaičiuotos algos, apskaičiuotų algų dydis ir bus faktinės išlaidos.
Nusipirktas automobilis už 10000 Lt. ir per metus nusidėvėjo 1/8, tai reiškia 1250 Lt.. Faktinės išlaidos bus 1250 Lt.. Taip pat jis dar buvo taisomas už 200 Lt., jo pataisymo faktinės išlaidos bus 200 Lt. 

## Taip pat skaitykite
* Kasinės išlaidos
Kasinės išlaidos

**Kasinė išlaida** – sumokėti pinigai už prekes ar paslaugas.

Į kasines išlaidas priskiriamos per skaičiuojamą laikotarpį išmokėtos algos, išlaidos paslaugoms, prekėms, daiktams ir kitos išlaidos. Pinigai gali būti sumokami pavedimu ar per kasą grynais. Į kasą išduodant pinigus nurodoma kokiom išlaidoms juos galima išleisti, todėl pagal tokius išlaidų pavadinimus kasoje jos ir apskaitomos. Jei kasoje yra pinigai tik išmokėti algoms, jų kasininkė negali atiduoti mokant už nupirktas prekes ar kt. Taip par ir atvirkščiai, jei pinigai į kasą išduoti sumokėti už nupirktas prekes, jais negalima išmokėti algų ir t. t.

Pvz.,  Per ataskaitinį mėnesį įšmokėtos algos už praeitą mėnesį, į ataskaitinį laikotarpį į kasines išlaidas įtraukiama visa išmokėta suma.  Sumokėta dalis pinigų už nupirktą automobilį, į kasines išlaidas įtraukiama visa dalis sumokėtų pinigų.  Į kasą įnešta 10000 Lt. algoms mokėti ir 1000 Lt. atsiskaityti su materialiai atsakingais asmenimis už nupirktas prekes. Į kasines išlaidas bus įtraukta 10000 Lt. kaip išlaidos darbo užmokesčiui ir 1000 Lt. kaip išlaidos už prekes.

## Taip pat skaitykite
* Faktinės išlaidos
Asignavimų valdytojas

**Asignavimų valdytojas** – įstaiga, kuriai Lietuvos Respublikos Seimas tiesiogiai skiria asignavimus savo veiklai vykdyti.

Lietuvos Respublikos Seimas patvirtina biudžetą, kuriame nurodo, kiek asignavimų valdytojams skirs asignavimų. Jame taip pat nurodo, kokiai išlaidų rūšiai kiek skirta pinigų. Išlaidos skirstomos: darbo užmokesčiui, mokėjimams SODRA, einamosioms išlaidoms (paslaugos, medžiagoms, trumpalaikiam turtui, nedidelis remontas) ir ilgalaikiam turtui, didesniam remontui, statyboms įsigyti ir vykdyti. Asignavimų valdytojas negali be Lietuvos Respublikos Seimo leidimo vienai išlaidų grupei skirtus pinigus išleisti kitai išlaidų grupei.

## Taip pat skaitykite
* Lietuvos valstybės biudžetas